|  |
| --- |
|  |
| **2014/10. szám**  **Tisztelt Partnereink!**  Tájékoztatjuk Önöket, hogy társaságunk  **2014. július 14-i hatállyal módosítja a GB524 jelű Groupama Lakásbiztosítás és GB527 jelű Bázis-E nevű lakásbiztosítási termékeinek tarifáit.**  A versenyképességünk fenntartása és az új szerzés növelése érdekében tett intézkedéseink során mind az elemi kár, mind az árvíz kockázatok tekintetében új, kockázatarányos veszélyességi besorolásokat, illetve a biztosított ingatlan alapterületétől függő módosító szorzót vezettünk be. A módosítás a kedvezmények összetételét és mértékét nem érinti.  ▪ ▪ ▪ ▪ ▪  A 2014. július 14-én és azt követően készített ajánlatok esetén már az új díjszabást kell alkalmazni. A biztosító Partner Portálján elérhető díjszámító és ajánlatkészítő menü a módosítás hatályától az új tarifa szerinti ajánlatot fogja adni. A **VJDK nevű off-line tarifáló és ajánlatkészítő** alkalmazás frissítése érdekében a 2014. július 14-én megjelenő új verziót a Partner Portál ismert menüjéből le kell tölteni.  ▪ ▪ ▪ ▪ ▪  Örömmel tájékoztatjuk Önöket, hogy a GB 524 jelű Groupama Lakásbiztosítás a jövő héttől már a társaságunkkal együttműködésben álló informatikai szolgáltatói portálokon **(Bázisnet, SK Trend, Webpiare)** is elérhető. Mivel az itt létrejött ajánlatok a **web-szerviz technológiának** köszönhetően a biztosító előírásainak, díjszabásának mindenben megfelelnek, bátorítjuk Önöket ezen portálok használatára.  ▪ ▪ ▪ ▪ ▪  A szolgáltatói felületeken történő ajánlatkészítés ösztönzése érdekében **értékesítési akciót** indítunk.  Társaságunk minden, a szolgáltatói portálokon  **2014. augusztus 1.** és **szeptember 30.** között felvett új, november 15-ig a díjfizetési ütemnek megfelelően díjjal rendezett lakásbiztosítási szerződés után az együttműködési megállapodás szerinti jutalékon felül további **1 500 Ft akciós jutalékot** fizet.  Az akciós jutalék a december elején esedékes jutalékelszámolás alkalmával kerül kifizetésre. Amennyiben a szerződés 12 hónap előtt díjnemfizetés okkal megszűnik, az akciós jutalék is visszaírásra kerül.  Minden, a fenti feltételnek megfelelő szerződés, 2014. november 30-án sorsoláson vesz részt, amely során 5 szerencsés értékesítő, egyszeri alkalomra szóló **páros VIP jegyet** nyer a most átadott és társaságunk nevét viselő **Groupama Arénába,**  a 2014/2015-ös szezonban megrendezésre kerülő futball mérkőzésre. A mérkőzés a sorsolást követően kerül meghatározásra a Groupama Garancia Biztosító által.  Sikeres értékesítést kívánunk!  cid:image002.jpg@01CF960B.8F74D900  Üdvözlettel:  Központi Alkuszi Igazgatóság |